मुंबई. श्रद्धा कपूर आज 30 साल की हो गई हैं। श्रद्धा का जन्म 3 मार्च 1987 को मुंबई, महाराष्ट्र में हुआ था। एक्टर शक्ति कपूर और शिवांगी कपूर की बेटी श्रद्धा आज बॉलीवुड में अपनी एक अलग पहचान रखती हैं लेकिन उनसे जुड़ी ये बात बहुत ही कम लोग जानते हैं कि उन्हें कभी फिल्म मेकर संजय लीला भंसाली ने अपनी फिल्म से निकाल दिया था। दरअसल संजय लीला भंसाली ने श्रद्धा को अपनी फिल्म 'माई फ्रैंड पिंटो' से निकाल दिया था और फिल्म में उनकी जगह कल्कि को साइन कर लिया था। श्रद्धा को इस बात का काफी बुरा लगा था और इस बात को लेकर वो तीन दिनों तक रोईं थीं। फिल्म के लिए बीच में छोड़ दी पढ़ाई...
रिपोर्ट्स के मुताबिक श्रद्धा शुरुआत से ही एक्ट्रेस बनना चाहती थीं। ग्रैजुएशन के लिए उन्होंने बोस्टन यूनिवर्सिटी में एडमिशन लिया था। लेकिन इसी बीच प्रोड्यूसर अंबिका हिंदुजा द्वारा उन्हें फिल्म 'तीन पत्ती' में साइन कर लिया और श्रद्धा ने पढ़ाई बीच में ही छोड़ दी। बता दें, 'तीन पत्ती' में उन्होंने एक कॉलेज गर्ल का किरदार निभाया था। इस फिल्म में अमिताभ बच्चन, आर माधवन और बेन किंग्सले भी अहम भूमिका में थे।
'आशिकी 2' ने बनाया स्टार
श्रद्धा कपूर ने 'तीन पत्ती' के बाद डायरेक्टर पुनीत मल्होत्रा की फिल्म, 'लव का द एंड' (2011) की, लेकिन उन्हें असली पहचान मिली मोहित सूरी के निर्देशन में बनी फिल्म 'आशिकी 2' से। इस फिल्म के लिए उन्होंने यशराज प्रोडक्शन के साथ किया गया तीन फिल्मों का करार तोड़ दिया था। दरअसल, जब श्रद्धा ने 'लव का द एंड' की थी, तब यशराज के साथ दो और फिल्मों का करार किया था, जिनमें से एक अर्जुन कपूर स्टारर 'औरंगजेब' भी थी। हालांकि, जब उन्हें 'आशिकी 2' के लिए अप्रोच किया तो उन्होंने यशराज के साथ किया करार तोड़ दिया। इस फिल्म ने उन्हें रातोंरात स्टार बना दिया।
इन प्रोजेक्ट्स पर कर रहीं काम
श्रद्धा इन दिनों अपकमिंग फिल्म 'हसीना द क्वीन' और 'हाफ गर्लफ्रेंड' में काम कर रही हैं। इसके अलावा श्रद्धा फिल्म 'एक विलेन' और 'हैदर', 'ABCD 2' (Any Body Can Dance 2), 'बागी', 'रॉक ऑन-2', 'ओके जानू', फिल्मों से ऑडियंस की वाहवाही लूट चुकी हैं।
आगे की स्लाइड्स में देखें PHOTOS और जानें श्रद्धा से जुड़ी 9 बातें...
hin_Deva hin_Deva hin_Deva hin_Deva hin_Deva hin_Deva hin_Deva